આ બ્રાન્ડમાં તમને જાણીતી વૈભવી કાર નિર્માતા કંપની મર્સીડિઝ બેન્ઝ, ફોક્સવેગન ઉપરાંત મોરિસ મિનર્સ કાર્સના અનેક મોડલ્સ જોવા મળી શકે છે. જર્મનીમાં આવેલી આ વી8 હોટેલનું નિર્માણ બીજા વિશ્વયુદ્ધ સમયે એરપોર્ટ ટર્મિનલ માટે ઉપયોગમાં લેવાયેલી જગ્યામાં બનાવવામાં આવ્યું છે. ટર્મિનલના અડધા ભાગમાં હોટેલ છે, જ્યારે બાકીના ભાગમાં ઓટો મ્યુઝિયમ બનાવવામાં આવ્યું છે. આ હોટેલમાં 34 રૂમ છે અને દરેકને એક ખાસ ટચ આપીને શણગારવામાં આવે છે. જો તમે જર્મનીની યાત્રા કરવા જતા હોવ તો આ હોટેલની મુલાકાત લેવાનું ન ભૂલતા. ચાલો તસવીરો થકી એ હોટેલના કેટલાક નજારાને નિહાળીએ.